डॉक सारांशित करण्यासाठी: 1. पुण्याचे नाव बदलून 'जिजापूर' करा - संभाजी ब्रिगेड

एकीकडे औरंगाबादचे नाव बदलून संभाजीनगर करण्याची मागणी जोर धरत असताना आणि त्यावरून राजकारण सुरू झालं असताना, दुसरीकडे पुण्याच्या नामांतराची मागणी संभाजी ब्रिगेडनं केली आहे. 

पुण्याचं नाव बदलून जिजापूर करण्याची मागणी संभाजी ब्रिगेडची आहे. टीव्ही 9 मराठीनं ही बातमी दिली आहे.

"राष्ट्रमाता जिजाऊंनी बेचिराख झालेल्या पुण्याला वसवलं. त्या पुण्याला जिजाऊंचं नाव देऊन पुण्याचं जिजापूर असं नामांतर करावं," असं संभाजी ब्रिगेडचे प्रदेश संघटक संतोष शिंदे म्हणाले.

"राष्ट्रमाता जिजाऊ माँसाहेब आणि छत्रपती शिवाजी महाराजांच्या शौर्याचं प्रतीक आहे. पुण्यात राष्ट्रमाता जिजाऊंनी 'बाल शिवबा'ला घेऊन सोन्याचा नांगर चालवून पुणे वसवलं, त्या पुण्याचं आज सोनं झालेलं आहे," असंही ते म्हणाले.

2. औरंगाबादच्या नामांतरावरून महाविकास आघाडीत फूट पाडण्याचा प्रयत्न - अजित पवार

औरंगाबादच्या नामांतराच्या मुद्द्यावरून विरोधक महाविकास आघाडीत फूट पाडण्याचा प्रयत्न करत असल्याचा आरोप उपमुख्यमंत्री अजित पवार यांनी केला आहे. ईटीव्ही भारतनं ही बातमी दिली आहे.

नाशिकमध्ये कोरोनासंदर्भात बैठकीनंतर ते बोलत होते. यावेळी त्यांनी ईडीची कारवाई, केंद्राकडून कोरोनाकाळात मिळणारी आर्थिक मदत अशा मुद्द्यांवरही त्यांनी भाष्य केलं.

"सरकार येत जात असताना, त्यामुळे सूड बुद्धीने कुणीही काम करू नये. राजकीय हस्तक्षेप न होता कायद्यानुसार कारवाई झाली पाहिजे," असं अजित पवार ईडीच्या कारवाईबाबत म्हणाले.

यावेळी अजित पवार यांनी केंद्राने कोरोना काळात आर्थिक मदत केली नसल्याचा आरोप केला. 

"कोरोनामुळे राज्यात आर्थिक अडचणी येत आहेत. केंद्राकडून हवा तसा निधी येत नसल्याने आर्थिक अडचणीत भर पडत आहे," असं अजित पवार म्हणाले.

3. OBC ला धक्का न लावता आम्हाला आरक्षण द्या - संभाजीराजे

इतर मागासवर्गीय (OBC) आरक्षणाला धक्का न लावता आम्हाला (मराठा समाज) आरक्षण द्या, अशी मागणी राज्यसभा खासदार संभाजीराजे यांनी केली आहे. एबीपी माझाने ही बातमी दिली आहे.

"मराठा समाजाला आर्थिकदृष्ट्या दुर्बल घटकांसाठी (ईडब्लूएस) देण्यात येणारा आरक्षणाचा लाभ देण्याचा निर्णय महाविकास आघाडी सरकारने घेतला आहे. पण, EWS आरक्षण घेतल्याने समाजाला धोका होणार नाही हे सरकारने सांगावं," असं संभाजीराजे म्हणाले.

"EWS घेतल्याने SEBS ला धोका निर्माण होईल. किंबहुना EWS आरक्षण...\nडॉक सारख्याच भाषेत सारांश:
आज सकाळी वृत्तपत्रं आणि वेबसाईट्सवर प्रसिद्ध झालेल्या बातम्यांपैकी 5 मोठ्या बातम्या थोडक्यात पाहूया.